REAKTIONER PÅ DEN RØDE PLADS

Loyal to Familia og Brothas har indgået en månedlang våbenhvile. Det sker efter mange måneders bandekrig på Nørrebro.

Hvad siger beboere i bydelen til aftalen?

Gabriel Bjerre, gymnasielærer:

»Det virker som en mere kompleks procedure end det, mange vil gøre det til med krav om fængsel og udvisninger«.

»Det lyder fornuftigt med en våbenhvile, forhandlet af parter, som de vil lytte til«.

Vil våbenhvilen holde?

»Man kan håbe. Men det tror jeg faktisk ikke, at den vil. Kampen om magten og territoriet er ikke væk. Men kan det købe tid, så er det fint. Det er jo ikke lykkedes for lovgiverne at straffe sig ud af det her«.

Mie Culmsee (t.h.) og Laura Mittet, fysioterapeuter

»Jeg tror ikke på det, før jeg ser resultatet. Men det er det rigtige at gøre, fordi det går ud over civile. Det har været ekstremt. Jeg gider ikke at leve i frygt - det kan jeg ikke bruge til noget. Min kæreste vil gerne herfra. Vi skal flytte og har speedet det op«.

»Det vil være dejligt, hvis det holder«, tilføjer veninden Laura Mittet.

Vis mere